IV 



om Avernakø, derefter over til Lyø og fra Lyø til Faaborg; paa 

 denne sidste Del af Turen saa man kun enkelte Fugle spredt. 



Naar man var taget ud for at se Fuglelivet, fik man at se om- 

 trent, hvad man kunde vente, baade af Individer og Arter. Der var 

 Fugle nok allevegne, kun saas ikke nogle af de mægtige Flokke paa 

 Tusinder af Ederfugle og vSortænder, som man traf paa Turen ifjor, 

 men man var heller ikke paa de Steder, hvor de store Flokke laa. 

 Ganske interessant er det jo at se, hvorledes de fleste Arter hver 

 har sit bestemte Sted at holde sig til. Knortegæs saa man i Mængde, 

 ialt flere Hundrede, væsentligst paa (irundene Nord for Drejø om- 

 kring den lille Holm Flæskholm og i Nærheden af Ærøskjøbing. 

 Ederfugle var vel nok den Art, der saas talrigst og mest udbredt; 

 de laa overalt, enkeltvis og i større og mindre Flokke, dog saas 

 neppe nogen Flok paa over et halvt Hundrede. Omtrent ligesaa 

 talrig som Ederfuglen var den toppede Skallesluger, og den fandtes 

 næsten ligesaa udbredt; den synes at holde til overalt, ligesaa godt 

 inde ved Kysterne som ude paa dybere Vand; Tallet af dem, man 

 saa, gik op til adskillige Hundrede; af andre Dykænder saas Hvin- 

 ænder, men kun helt inde ved Land; det er en Fugl, som vistnok 

 aldrig gaar ud paa det dybe Vand. Af Fløjelsænder saas en enkelt, 

 der kom flyvende omkring Damperen, og af Sortænder kun nogle 

 smaa Flokke. Graaænder (Anas boscas) laa i ret stort Tal mange 

 Steder. Lommer, som ifjor saas ovei'ordentlig almindelige, var der 

 kun faa af, vi saa vel ialt kun en halv Snes. Af Fiødstrubet Lappe- 

 dykker (Podicipes griseigena) var der en ganske nær ved Damperen, 

 og af Alke (Alca torda) saas 3—4. Af Maager saas selvfølgelig de 

 almindelige Arter: Hættemaage (Lams ridibiindiis) og Stormmaage 

 (Lams camis) i Flokke, desuden nogle Havmaager (Lams argentatus) 

 og nogle Svartbag (Lams rnarinusj. 



Af trækkende Fugle saas ikke noget synderligt, nogle Raager 

 (Comus fmgilegus) kom lavt over Vandet, men om de var paa Træk 

 er tvivlsomt. Derimod var der et ret stort Træk af Lærker (Alauda 

 arvensis), af hvilke de fleste imidlertid havde Retning imod Syd, saa 

 det synes, som det daarlige Vejr har faaet dem til at trække tilbage. 

 En enkelt Gang var en Lærke lige ved at sætte sig paa Damperen, 

 fløj i nogen Tid omkring den, tilsyneladende udmattet; en Gang var 

 den saa nær ved Vandfladen, at Soen skyllede op paa den; den 

 satte sig dog ikke paa Skibet, men fløj videre. — Kl. 5 var man til- 

 bage i Faaborg. ^ ^ 



TIL MEDLEMMERNE. 



Breve og Henvendelser til Foreningen bedes sendte til Forman- 

 den, Veksellerer E. Lehn Schiøler, Fredericiagade 57^. 



Artikler og Meddelelser til Tidsskriftet bedes sendte til Redak- 

 tøren, Overlæge O. Helm s. Sanatoriet ved Nakkebølle Fjord pr. Pejrup. 



